钦定古今图书集成/方舆汇编/边裔典/第124卷 > 《元史地理志》 > 《大宁路所属州县考》
## 钦定古今图书集成/方舆汇编/边裔典/第124卷 > 《元史地理志》 > 《大宁路所属州县考》

大宁路：〈上〉本奚部。唐初，其地属营州。贞观中，奚酋可
度内附，乃置骁乐郡。辽为中京大定府。金因之。元初
为北京路总管府，领兴中府及义、瑞、兴、高、锦、利、惠、川、
建、和十州。中统三年，割兴州及松山县属上都路。至
元五年，并和州入利州为永和乡。七年，兴中府降为
州，仍隶北京，改北京为“大宁。”二十五年，改为武平路，
后复为大宁。领司一，县七，州九。　录事司。初置警
巡院。至元二年，改置录事司。

县七

大定。下。中统二年，省长兴入焉。

龙山。下。初属大定府。至元四年，属利州。后复来属。

富庶。下。至元三年，省入兴中州。后复置。

和众，下　。金源，下　。惠和，下　。武平。下。

州九

义州下

兴中州。下。元初，因旧为兴中府，后省。至元七年，又降府为州。

瑞州。下。至元二十三年，伯颜奏准“以唆都哈䚟等拘收户计种田，立屯于瑞州之西，拨频海荒间地及时开耕，设打捕屯田总管府，仍以唆都哈䚟等为屯田官。”

高州，下　。锦州，下　。利州，下　。惠州，下　。川州，下。建州。下。